(21 ก.ย.) นายคำตา แคนบุญจันทร์ เลขาธิการคาราวานคนจน เปิดเผยว่า ขณะนี้ตนยังอยู่ที่บ้าน ที่ จ.บุรีรัมย์ ไม่ได้หนีไปไหน และกำลังใส่ปุ๋ยนาข้าวอยู่ เพราะขณะนี้ฝนกำลังตก สำหรับเหตุการณ์ที่เกิดขึ้นขณะนี้ ตนก็ยังใช้ชีวิตปกติ ไม่ได้หนีไปไหน และไม่มีเจ้าหน้าที่ทั้งทหาร และตำรวจ มาจับตามองหรือควบคุมตัวแต่อย่างไร เพราะตนไม่ได้ทำอะไร สำหรับข่าวว่าจะมีการกวาดล้างเครือข่าย ของรัฐบาลชุดเก่านั้น ก็ไม่ว่า ถ้าจะมาก็ยินดี เชิญที่บ้าน เพราะตนมองว่าตนไม่ได้ทำอะไรให้ประเทศชาติเสียหาย ทำหน้าที่ของตนดีที่สุดแล้ว และตอนนี้ยังนอนหลับฝันดีอยู่"การที่ผมพร้อมกับสมาชิกในนามคาราวานคนจนออกไปเคลื่อนไหวก่อนหน้านี้ เพราะต้องการรณรงค์ให้มีการเลือกตั้ง เนื่องจากการเมืองในช่วงนั้นมีหลายฝ่ายออกมาไม่ให้มีการเลือกตั้ง และผมมองว่าได้ทำหน้าที่เพื่อดำรงอยู่ของประชาธิปไตย และเมื่อทำหน้าที่เสร็จก็กลับ ไม่ได้ออกไปสร้างความเสียหายอะไรอีก"นายคำตา กล่าวสำหรับนายเนวิน ชิดชอบ อดีตรัฐมนตรีนั้น ตนไม่ทราบว่าอยู่ไหน และไม่ได้ติดต่อกันนานแล้ว แม้คนส่วนใหญ่จะมองว่าตนเป็นลิ่วล้อของนายเนวินก็ไม่เป็นไร ส่วนการออกมายึดอำนาจในครั้งนี้นั้น สิ่งหนึ่งที่น่าดีใจ คือการยึดอำนาจที่ไม่มีการปะทะต่อสู้กัน ไม่เสียเลือดเสียเนื้อ การออกมาอย่างนี้ก็ดี ถือเป็นมิติใหม่ในการยึดอำนาจการปฏิรูปการปกครองในระบอบประชาธิปไตย ถือว่าผู้ใหญ่ ใช้หลักคุณธรรม ใช้ดุลพินิจที่ถี่ถ้วนไม่เกิดการต่อสู้กัน แต่ภาพที่ไม่อยากจะเห็นคือรถถังออกมาวิ่งในเมืองหลวง แต่ก็ยังดีที่เอารถถังมาแต่ไม่ได้ใช้ประโยชน์อะไร
ภาพที่อยากเห็นของนายคําตา แคนบุญจันทร์ มีชื่อว่าอะไร 
รถถัง